ভিরা খোলোদনায়া
ভিরা ভাইসিলিয়েভনা খোলোদনায়া (বিবাহ-পূর্ব লেভচেঙ্কো; রুশ: Вера Васильевна Холодная; ৫ আগস্ট ১৮৯৩ - ১৫ ফেব্রুয়ারি ১৯১৯) রুশ সাম্রাজ্যের সময়কার চলচ্চিত্রের একজন অভিনেত্রী ছিলেন । তিনি ছিলেন ইম্পেরিয়াল রাশিয়ার নীরব সিনেমার প্রথম তারকা। তার মাত্র পাঁচটি চলচ্চিত্র বর্তমানে বিদ্যমান রয়েছে, এবং তার অভিনয়কৃত চলচ্চিত্রের মোট সংখ্যা অজানা, যা ৫০ থেকে ১০০ এর মধ্যে ধারনা করা হয়।